als_Latn dik_Latn sag_Latn
Itali / Seria A
Torino – Cagliari
Një bast interesant sot në Serinë A është ai për fitoren e Torinos, pasi skuadra e drejtuar nga Mihajlovic kërkon të reagojë pas tre barazimesh rresht dhe është ka eksperiencë e cilësi. Ndërkaq, Cagliari u kthye te fitorja javën e fundit dhe mbetet një ndër skuadrat më sulmuese në Serinë A, çka garanton sot një ndeshje të bukur, me “3+” brenda. Për ndeshjen e sotme Torino ka në dyshim mbrojtësin Zappacosta (8/0) dhe mesfushorin Valdifiori (8/0), ndërsa për miqtë është në dyshim mesfushori Padoin (11/1) dhe mbetet i dëmtuar mbrojtësi Murru (10/0).
Parashikimi: 1/3+
Napoli – Lazio
Napoli u mund javën e shkuar nga Juventus-i dhe vazhdon të rrëshqasë në renditje, duke u kaluar tashmë edhe nga Lacio, diçka e papritur, duke parë cilësinë dhe synimet e dy skuadrave këtë sezon. Sot Napoli pret pikërisht Lazio-n dhe është një ndeshje delikate, pasi Napoli është nën presion dhe kërkon patjetër fitoren, për të mos lëshuar më shumë terren, por Lazio është në formë shumë të mirë. Skuadra kryeqytetase nuk humbet prej 6 ndeshjesh dhe po shënon me shumë lehtësi, ndërsa këtë sezon është mundur vetëm nga Juventus-i dhe Milan-i, ndaj Napoli nuk do ta ketë të lehtë, edhe pse kuotat flasin për “1”-sh, pasi Napoli ka fituar 10 nga 11 ndeshjet e fundit shtëpiake dhe në “San Paolo” ka një rendiment fantastik, duke shënuar prej kohësh thuajse gjithnjë të paktën dy gola për takim. Për sot Napoli mbetet pa mbrojtësin Albiol (6/0) dhe sulmuesin Milik (7/4), ndërsa për miqtë mbeten jashtë mbrojtësit De Vrij (8/1), Lukaku (4/0) e Bastos (4/0).
Parashikimi: 1
Spanjë / Primera
Granada – La Coruña
Granada në krizë synon sot fitoren e parë sezonale, kur të presë Deportivo-n, në një finale të vogël për mbijetesë, edhe pse është shumë herët për ta cilësuar kështu. Granada ka shënuar vetëm dy gola në 5 ndeshjet e fundit dhe ka mbrojtjen më të dobët në Spanjë, ndaj duket qartë që ka shumë probleme dhe vështirë se mbijeton. Ndërkaq, Deportivo nuk ka arritur asnjë fitore në 5 ndeshjet e fundit dhe ka edhe traditën kundër, sepse nuk ka fituar asnjë nga 6 përballjet e fundit direkte me Granadan. Për sot Granada është sërish pa mbrojtësin e dëmtuar Dimitri Foulquier (3/0), ndërsa për miqtë mbeten të dëmtuar mbrojtësi Albentosa (10/1) dhe sulmuesi Joselu (1/0).
Parashikimi: FF2
Sociedad – Atl. Madrid
Sociedad pret sot Atletico Madridin dhe është n jë ndeshje e vështirë për t’u parashikuar, duke parë ecurinë e dy skuadrave. Sociedad i ka fituar dy ndeshjet e fundit, pa pësuar gol, ndaj është e sheh veten në vendin e gjashtë dhe sot kërkon të tregojë forcën e vet edhe ndaj një pretendenti për titull. Atletico u mund në Sevilla në ndeshjen e fundit luajtur jashtë fushe, por i ka fituar dy ndeshjet pasardhëse dhe mbetet një skuadër shumë solide. Në 4 përballjet e fundit direkte Sociedad-i nuk i ka shënuar asnjë gol Atletico-s, që i ka fituar që në pjesën e parë 6 nga 7 takimet e fundit direkte. Për sot Sociedad është pa mbrojtësin e dëmtuar Iñigo Martínez (10/1), ndërsa për miqtë është i dëmtuar mbrojtësi Savic (9/0) dhe është në dyshim mesfushori Gaitan (7/2).
Parashikimi: 2
Osasuna – Alavés
Osasuna ka humbur vetëm një nga 4 ndeshjet e fundit dhe e ka përmirësuar ndjeshëm rendimentin, por këtë sezon nuk ka shkëlqyer në fushën e vet, që në teori duhej të ishte pika e vet më e fortë. Në shtëpi Osasuna nuk ka fituar ende, me dy pikë në 5 ndeshje, ndaj shpreson të bëjë kthesë sot, kur të presë Alaves-in, që nuk fiton prej 4 ndeshjesh në kampionat, në të cilat ka humbur 3 herë, duke pësuar 10 gola ndërkohë. Për sot Osasuna është pa mesfushorët e dëmtuar Oriol Riera (8/2) e Didier Digard (3/0) dhe sulmuesin Rivere (4/0), ndërsa për miqtë mbeten të dëmtuar mbrojtësi Laguardia (9/1) dhe sulmuesi Deyverson (9/4).
Parashikimi: FF1
Las Palmas – Eibar
Las Palmas ka qenë një ndër zbulimet e kampionatit spanjollë këtë sezon, por në 6 ndeshjet e fundit ka marë vetëm 2 pikë dhe është në rënie. Për këtë arsye, skuadra ishullore kërkon me çdo kusht kthesën sot, kur të presë Eibar-in, sepse në fushën e vet nuk humbet prej 9 ndeshjesh. Ndërkaq, Eibar-i mbetet në nivele të larta dhe ka humbur vetëm dy nga 9 ndeshjet e fundit në udhëtim, duke ndalur edhe Real-in kohët e fundit, por fitoret jashtë fushe janë me pikatore.
Parashikimi: 1
Angli / Premier
Bournemouth – Sunderland
Një bast i mirë sot në Angli mund të jetë fitorja e Bournemouth-it, që ka shkëlqyer kohët e fundit dhe sot pret një Sunderland në kaos. Miqtë janë skuadra e vetme ende pa fitore në 5 kampionatet më të mëdhenj të Europës dhe kanë humbur 8 nga 10 ndeshjet e këtij kampionati, ndaj duket qartë që janë inferiorë ndaj çdo rivali. Me 6 humbje në 7 ndeshjet e fundit, Sunderland është në kaos dhe trajneri David Moyes mund të shkarkohet që sot. Për këtë takim Bournemouth është pa mbrojtësin e talentuar Cook (10/1), ndërsa për miqtë mbeten jashtë shumë lojtarë të dëmtuar, duke nisur nga Kirchhoff e Cattermole.
Parashikimi: 1
Burnley – Crystal Palace
Burnley mori një barazim të bujshëm 0-0 javën e shkuar në fushën e Manchester United, edhe falë mrekullive të portierit Heaton. Gjithsesi, ngjitja në renditje vazhdon dhe Burnley po tregon se nuk është aq i dobët sa mendohej, ndaj sot mund të marrë tre pikë të tjera, kur të presë Crystal Palace. Miqtë kanë skuadër më cilësore, por në Angli kjo nuk mjafton. Në 3 ndeshjet e fundit Palace nuk ka marrë asnjë pikë dhe ka pësuar shumë gola, ndaj sot edhe një barazim do të mjaftonte, të paktën për të evituar të flitet për krizë.
Parashikimi: X
Man City – Middlesbrough
Manchester City mposhti Barcelonën në mesjavë dhe duket se është kthyer në nivelin e vet të zakonshëm, pas një periudhe aspak pozitive. Kryesuesit e Premier Ligës sot luajnë një ndeshje të lehtë në letër, sepse presin Middlesbrough, që e nisi mbarë sezonin, por ka pasur rënie të theksuar në javët e fundit. Në 9 nga 11 përballjet e fundit ka pasur vetëm “poshtë” me gola, por bëhet fjalë për sfida të luajtura para vitit 2009 dhe sot mund të jetë ndryshe, pasi dihet forca sulmuese e City-t, që i ka mundësitë të nxjerrë në dritë edhe “4+”. për sot City ka në dyshim mesfushorët Delph e Fernandinho, ndërsa për miqtë është i dëmtuar mesfushori Ramirez (10/1) dhe është në dyshim edhe sulmuesi Stuani (7/3).
Parashikimi: 1/3+
West Ham – Stoke City
West Ham u mund të hënën nga Everton-i dhe ishte disfata e parë, pas 4 ndeshjesh mjaft të mira. Renditja mbetet shumë shqetësuese dhe që sot synohet kthesa, kundër Stoke City-t. Miqtë janë në formë fenomenale, sepse kanë fituar 3 ndeshjet e fundit dhe po luajnë shumë mirë, ndaj tashmë është harruar fillimi i dobët i sezonit. Në 7 vizitat e fundit në fushën e West Ham-it Stoke ka pësuar shumë pak gola, me 6 ndeshje që kanë përfunduar “poshtë”, ndërsa në 6 përballjet e fundit West Ham nuk ka fitore. Për sot West Ham është pa mbrojtësin Reid (9/1), por edhe pa disa lojtarë të tjerë, të dëmtuar prej kohësh, ndërsa për miqtë është i dëmtuar sulmuesi Arnautovic (10/1) dhe është në dyshim të madh mesfushori Xherdan Shaqiri (6/3).
Parashikimi: FF1
Chelsea – Everton
Chelsea është një ndër skuadrat më në formë në Angli dhe duket një bast i mirë sot, kundër Evertoni-t. Blutë nuk pësojnë gol prej 4 ndeshjesh dhe janë shumë pranë kreut, ndërsa Everton-i ka fituar vetëm një nga 4 ndeshjet e fundit. Miqtë janë të aftë të befasojnë kudo, por në Londër nuk fitojnë n ndaj Chelsea-t prej 22 ndeshjesh, ndaj vështirë se marrin pikë sot, aq më shumë që skuadra e drejtuar nga Konte ka shënuar me lehtësi të madhe në “Stamford Bridge” këtë sezon. Për sot Chelsea nuk ka mungesa, ndërsa për miqtë janë në dyshim mesfushori Gueye (10/0) e disa lojtarë të tjerë.
Parashikimi: 1
zsm_Latn srd_Latn als_Latn als_Latn lmo_Latn als_Latn als_Latn cat_Latn ast_Latn als_Latn fao_Latn grn_Latn als_Latn als_Latn eus_Latn als_Latn fao_Latn srd_Latn als_Latn als_Latn szl_Latn swh_Latn als_Latn als_Latn swh_Latn als_Latn deu_Latn eng_Latn als_Latn als_Latn swh_Latn als_Latn fao_Latn swh_Latn als_Latn als_Latn